Η Στέλλα ήταν εξαιρετική ως οικοδέσποινα του σπιτιού, φιλική, χαμογελαστή και με αίσθηση του χιούμορ. Παρόλο που κάναμε την κράτηση μία μέρα πριν απάντησε πολύ γρήγορα και ήταν έτοιμη να μας υποδεχτεί με τον καλύτερο τρόπο. Το σπίτι το βρήκαμε σχετικά εύκολα καθώς οι οδηγίες που μας έδωσε η Στέλλα ήταν σαφείς. Μας υποδέχτηκε πολύ φιλικά και μας έκανε να αισθανθούμε σαν το σπίτι μας. Για το καλωσόρισμα μας πρόσφερε ένα πολύ νόστιμο κέικ. Ακόμη υπήρχαν φρέσκα αυγά στο ψυγείο, φρούτα, ελαιόλαδο και κρασί. Το σπίτι είναι μοντέρνο, διακοσμημένο πολύ όμορφα και παρείχε όλες τις ανέσεις που περιγράφονται στο προφίλ της. Ακόμη, το σπίτι έλαμπε από καθαριότητα. Το καλύτερο σημείο είναι η αυλή όπου η θέα του κόλπου της Σούδας είναι εκπληκτική. Η γειτονιά είναι πολύ ήσυχη και ασφαλής. Η περιγραφή της καταχώρισης ήταν ακριβής όπως και οι φωτογραφίες. Κοντά στο σπίτι (10 λεπτά περπάτημα) υπάρχουν ταβερνάκια με νόστιμα τοπικά πιάτα και με φιλικό διάκοσμο. Ακόμη σε πολύ μικρή απόσταση με το αυτοκίνητο υπάρχει μια όμορφη και ήσυχη παραλία. Επίσης ο αρχαιολογικός χώρος της αρχαίας Απτέρας βρίσκεται περίπου 500m από το σπίτι και αξίζει να τον επισκεφτείτε. Η πόλη των Χανίων δεν είναι ιδιαίτερα μακριά και είναι πολύ εύκολα προσβάσιμη. Συνιστώ το σπίτι της Στέλλας ανεπιφύλακτα και εύχομαι κάποια στιγμή στο μέλλον να μου δοθεί η ευκαιρία να ξαναμείνω.